Fierbmecuozza

Fierbmecuozza dahje retina lea čalmmi goalmmát ja siskkáldas geardi. Čuovga suotnjárastá linssa ja čoarvecuocca čađa ovdal go dat joavdá fierbmecuzzii. Čuovga mii deaivá fierbmecuocca álggaha kemiijalaš ja elektrihkalaš dáhpáhusaid mat loahpas dagahit nearvaimpulssaid. Impulssat sáddejuvvojit oaidnonearvva čađa vuoiŋŋašiidda. Fierbmecuoccas leat guokte iešguđetlágán sealla: seavdnjatseallat (eŋg. rods) ja čuovgaseallat (eŋg. cones). Dakko gos oaidnonearva manná čalmmi sisa gohčoduvvo čuovggahisdielkun, ja nuba das eai leat čuovga- dahje seavdnjatseallat.